maqluba għall-Malti minn Kevin Saliba ikteb biex nisplodi kull m'hawn — kull kitba splużjoni. Nikteb ħalli d-dawl ivinċi fuq id-dlam u vittorja tkun il-poeżija. Nikteb ħalli jaqrawni z-zkuk tal-qamħ ħalli jaqrawni s-siġar. Nikteb ħalli jifhmuni l-warda, u l-kewkba, u l-għasfur, u l-qattus, il-ħuta, il-gajdri u tagħhom il-qxur. ħarġa LXXXVI 2014: 7117 biex neħles did-dinja minn dras il-klieb ta' Ħolako minn madmad il-milizzji minn ta' ras il-ġgajta l-ġenniji. biex neħles lin-nisa miċ-ċelel tat-tiranniji mill-ibliet tal-mejtin mill-istat tal-poligamija minn tal-jiem il-monotonija — l-inġazz, dit-titnija. biex neħles lid-dinja mill-Inkiżizzjoni minn tixmim il-klieb minn forok iċ-ċnieser. biex lill-mara li nħobb neħlisha mill-bliet ta' bla poeżija ta' bla mħabba, mill-bliet tal-iffrustrar u l-imrar. Nikteb biex lilha nibdel fi sħaba taċ-ċpar. Biss il-mara u l-kitba lilna jafu jħellsu mill-mewt.